Borgmester Thomas Kastrup-Larsen (S) og resten af byrådet giver nu aalborgenserne den skøjtebane tilbage, der røg ud af budgettet sidste år.

Det gjorde ondt på Aalborg og aalborgenserne, da den traditionsrige skøjtebane, der lyser de mørke måneder i byen op, sidste år røg ud af budgettet. Det råder byrådet nu bod på - og sætter 3,5 millioner kroner af til en ny skøjtebane. Det fortalte borgmester, Thomas Kastrup-Larsen, på pressemødet fredag eftermiddag, hvor budgettet blev præseneret. - Der rejste sig jo en folkestorm blandt aalborgensere, der sagde: "den skøjtebane skal vi simpelthen have tilbage,", siger Thomas Kastrup-Larsen, der dengang lovede at få den på budgettet igen for 2017. - Så der kommer ny skøjtebane, og det glæder jeg mig rigtig meget til. Der er ikke noget bedre end at få spændt skøjterne og komme ud over isen, lyder det fra borgmesteren i klippet her.